Document ID: /roh_data/filtered/swiss_laws_in_ROH.jsonl.gz/185

500.920

Ordinaziun tar la lescha davart ils servetschs psichiatrics dal Grischun (OtLSPGR)

dals 10-06-2013 (versiun dals 01-01-2019)

sa   basond   sin   l'art. 45   da   la   constituziun   chantunala   dals   18   da   matg   /   14   da settember 20031)

relaschada da la regenza ils 10 da zercladur 2013

1. En general

Cumpetenzas

Art.  1 1 Ils departaments cumpetents èn:

a)

il departament da giustia, segirezza e sanadad per las contribuziuns tenor la legislaziun da l'assicuranza da persunas malsaunas e tenor la legislaziun per promover la tgira da persunas malsaunas;

b) * il departament d'economia publica e fatgs socials per las contribuziuns tenor la

legislaziun d'integraziun da persunas cun impediments;

c) * il   departament   d'educaziun,   cultura   e   protecziun   da   l'ambient   per   las

contribuziuns tenor la legislaziun da scola.

2 Il departament da giustia, segirezza e sanadad è ultra da quai cumpetent per la surveglianza sco er per las contribuziuns dal chantun en sia funcziun sco instituziun ch'è responsabla per ils servetschs psichiatrics dal Grischun.

Strategia d'immobiglias

Art.  2 1 Ils Servetschs psichiatrics dal Grischun ston preschentar lur strategia d'immobiglias per l'approvaziun mintga 4 onns al Departament da giustia, segirezza e sanadad en enclegientscha cun il Departament d'infrastructura, energia e mobilitad.

1) DG 110.100 * tabellas da las modificaziuns a la fin dal relasch

1

500.920

2. Manar la contabilitad

Circuls da cudeschaziun *

Art.  3 1 Ils servetschs psichiatrics dal Grischun ston manar quints economics separads per il circul da cudeschaziun "sanadad e scola speziala" e per il circul da cudeschaziun "fatgs da persunas cun impediments". *

Resultats annuals *

Art.  4 1 Ils   resultats   annuals   ston   vegnir   preschentads   separadamain   per   ils   secturs "sanadad", "scola speziala" e "fatgs da persunas cun impediments". *

Emprest da chapital ester, investiziun da meds finanzials

Art.  5 1 Las investiziuns ed ils debits ston vegnir administrads tenor criteris economics ed orientads a la ristga.

2 Ils servetschs psichiatrics dal Grischun ston observar – cun investir meds finanzials e cun surpigliar chapital ester – il reglament da la regenza davart la tresoraria.

3 Sin las parcellas principalas dal dretg da construcziun na dastgan vegnir inscrits nagins pegns immobigliars.

Assicuranzas

Art.  6 1 Ils servetschs psichiatrics dal Grischun ston far assicuranzas che correspundan al gener ed a la dimensiun da las ristgas.

Art.  7 1 La revisiun dal quint annual sto vegnir fatga fin ils 30 d'avrigl da l'onn suandant.

Revisiun

Rapport e quint annual

Art.  8 1 Il rapport annual ed il quint annual ston vegnir tramess – ensemen cun il conclus d'approvaziun dal cussegl d'administraziun – fin ils 15 da matg da l'onn suandant al departament da giustia, segirezza e sanadad. Il rapport al cussegl grond vegn fatg per mauns da la sessiun da zercladur.

2 Il rapport annual sto cuntegnair las datas da prestaziun e da finanzas usitadas en la branscha   las   pli   impurtantas.   La   furmaziun   e   la   schliaziun   da   retenziuns   e   da reservas   sco   er   la   finanziaziun   dals   custs   per   duvrar   ils   implants   ston   vegnir cumprovadas avertamain en il quint annual.

2

500.920

3. Finanziaziun

Preventiv *

Art.  9 1 Ils servetschs psichiatrics dal Grischun ston preschentar a l'uffizi da sanadad fin ils 31   d'october   ils   preventivs   per   ils   dus   circuls   da   cudeschaziun   ch'èn   vegnids deliberads dal cussegl d'administraziun. * 2 Contribuziuns dal chantun sco purtader dals servetschs psichiatrics dal Grischun ston   vegnir   dumandadas   dals   servetschs   psichiatrics   dal   Grischun   cun   ina motivaziun detagliada fin ils 31 da fanadur da l'onn precedent tar l'uffizi da sanadad.

Fixaziun da la contribuziun

Art.  10 1 La calculaziun da la contribuziun chantunala vegn fatga tras l'uffizi da sanadad per las clinicas, tras l'uffizi dal servetsch social per las plazzas d'abitar, da lavur e da structuras dal di protegidas e tras l'uffizi per la scola populara ed il sport per la scola speziala, e quai fin ils 15 da zercladur da l'onn suandant. * 2 … *

Contribuziun dal purtader

Art.  11 1 Sin basa dal preventiv dal chantun fixescha la regenza la contribuziun dal purtader per ils servetschs psichiatrics dal Grischun.

4. Disposiziuns finalas

Aboliziun dal dretg vertent

Art.  12 1 L'ordinaziun   tar   la   lescha   davart   l'organisaziun   da   la   psichiatria   dals   10   da december 2002 vegn abolida.

Art.  13 1 Questa ordinaziun entra en vigur il 1. da fanadur 2013.

Entrada en vigur

3

500.920

Tabella da las modificaziuns - tenor conclus

Conclus 10-06-2013 12-11-2019 12-11-2019 12-11-2019 12-11-2019 12-11-2019 12-11-2019 12-11-2019 12-11-2019 12-11-2019 12-11-2019

Entrada en vigur 01-07-2013 01-01-2019 01-01-2019 01-01-2019 01-01-2019 01-01-2019 01-01-2019 01-01-2019 01-01-2019 01-01-2019 01-01-2019

Element relasch Art. 1 al. 1, b)

Art. 1 al. 1, c)

Art. 3 Art. 3 al. 1 Art. 4 Art. 4 al. 1 Art. 9 Art. 9 al. 1 Art. 10 al. 1 Art. 10 al. 2

Modificaziun emprima versiun midada integraziun midada dal titel midada midada dal titel midada midada dal titel midada midada aboliziun

Publicaziun en la CUL - 2019-024 2019-024 2019-024 2019-024 2019-024 2019-024 2019-024 2019-024 2019-024 2019-024

4

500.920

Tabella da las modificaziuns - tenor element

Element relasch Art. 1 al. 1, b)

Art. 1 al. 1, c)

Art. 3 Art. 3 al. 1 Art. 4 Art. 4 al. 1 Art. 9 Art. 9 al. 1 Art. 10 al. 1 Art. 10 al. 2

Conclus 10-06-2013 12-11-2019 12-11-2019 12-11-2019 12-11-2019 12-11-2019 12-11-2019 12-11-2019 12-11-2019 12-11-2019 12-11-2019

Entrada en vigur 01-07-2013 01-01-2019 01-01-2019 01-01-2019 01-01-2019 01-01-2019 01-01-2019 01-01-2019 01-01-2019 01-01-2019 01-01-2019

Modificaziun emprima versiun midada integraziun midada dal titel midada midada dal titel midada midada dal titel midada midada aboliziun

Publicaziun en la CUL - 2019-024 2019-024 2019-024 2019-024 2019-024 2019-024 2019-024 2019-024 2019-024 2019-024

5